ประกาศนายทะเบียนประจำจังหวัดชลบุรีประกาศนายทะเบียนประจำจังหวัดชลบุรีเรื่องมอบหมายอำนาจหน้าที่ของนายทะเบียนประจำจังหวัดชลบุรีให้ข้าราชการสำนักงานขนส่งจังหวัดชลบุรีกระทำการแทนพ.ศ. ๒๕๖๐ ตามที่ได้มีประกาศใช้พระราชบัญญัติการขนส่งทางบก(ฉบับที่ ๑๒) พ.ศ. ๒๕๕๗ โดยมีผลใช้บังคับตั้งแต่วันที่ ๒๓ มีนาคม ๒๕๕๗ เป็นต้นไปซึ่งสาระสำคัญของพระราชบัญญัติดังกล่าวประการหนึ่งคือการเพิ่มเติมให้นายทะเบียนประจำจังหวัดสามารถมอบหมายอำนาจหน้าที่ของตนให้ข้าราชการในสังกัดกรมการขนส่งทางบกกระทำการแทนได้(มาตรา ๖ วรรคสี่) นั้นดังนั้น เพื่อให้การปฏิบัติหน้าที่ราชการเป็นไปด้วยความสะดวกรวดเร็ว มีประสิทธิภาพและสามารถอำนวยประโยชน์ให้แก่ประชาชนอย่างแท้จริงอาศัยอำนาจตามความในมาตรา ๖ วรรคสี่ แห่งพระราชบัญญัติการขนส่งทางบกพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๑๒)พ.ศ. ๒๕๕๗ นายทะเบียนประจำจังหวัดชลบุรีจึงมอบหมายอำนาจให้ข้าราชการกรมการขนส่งทางบกกระทำการแทนดังต่อไปนี้ข้อ๑ ประกาศนี้เรียกว่า ประกาศนายทะเบียนประจำจังหวัดชลบุรีเรื่องมอบหมายอำนาจหน้าที่ของนายทะเบียนประจำจังหวัดชลบุรีให้ข้าราชการกรมการขนส่งทางบกกระทำการแทนพ.ศ. ๒๕๖๐ข้อ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๓ ให้ยกเลิกคำสั่งอื่นใดซึ่งขัดหรือแย้งกับคำสั่งนี้และใช้ประกาศนี้แทนข้อ๔ ให้หัวหน้ากลุ่มวิชาการขนส่งเป็นผู้กระทำการแทนในส่วนที่เกี่ยวกับ(๑)การประกอบการขนส่งประจำทาง ซึ่งมีเส้นทางที่ทำการขนส่งภายในเขตจังหวัดชลบุรี ดังนี้(ก)การบรรจุรถ(ข)การเปลี่ยนรถ(ค)การถอนรถ(๒)การประกอบการขนส่งไม่ประจำทางและการประกอบการขนส่งส่วนบุคคล ซึ่งมีท้องที่ทำการขนส่งภายในเขตจังหวัดชลบุรีดังนี้(ก)การออกใบอนุญาต(ข)การต่ออายุใบอนุญาต(ค)การออกใบแทนใบอนุญาต(ง)การกำหนดเงื่อนไขในใบอนุญาต(จ)การกำหนด (ปรับปรุง) เงื่อนไขในใบอนุญาต(ฉ)การบรรจุรถ(ช)การเปลี่ยนรถ(ซ)การถอนรถ(ฌ)การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด(๓)การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดชลบุรี ดังนี้(ก)ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข)ใช้รถทำการขนส่งนอกเส้นทางเป็นการชั่วคราว ตามมาตรา ๓๙ แห่งพระราชบัญญัติการขนส่งทางบกพ.ศ. ๒๕๒๒(ค)เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบก พ.ศ. ๒๕๒๒(๔)การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคล ซึ่งมีท้องที่ทำการขนส่งภายในเขตจังหวัดชลบุรีใช้รถผิดประเภทเป็นการชั่วคราวตามมาตรา ๒๗ วรรคสาม แห่งพระราชบัญญัติการขนส่งทางบกพ.ศ. ๒๕๒๒(๕)การสั่งผู้ได้รับใบอนุญาตประกอบการขนส่งกระทำการ ดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดชลบุรีเปลี่ยนแปลงเส้นทางการเดินรถเวลาและจำนวนเที่ยวของการเดินรถเป็นการชั่วคราว หรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา๔๑ แห่งพระราชบัญญัติการขนส่งทางบก พ.ศ. ๒๕๒๒(ข)สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดชลบุรีส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่ง ตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒(๖)การดำเนินการตามพระราชบัญญัติการขนส่งทางบกพ.ศ. ๒๕๒๒ หมวด ๔ การชดใช้ค่าเสียหายที่เกิดจากการขนส่ง(๗)การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดชลบุรีผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดชลบุรีหรือผู้จัดการ และพนักงานของผู้ได้รับอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริงตามมาตรา ๔๙ (๓) แห่งพระราชบัญญัติการขนส่งทางบก พ.ศ. ๒๕๒๒(๘)การผ่อนผันการดำเนินการทางทะเบียนและภาษีรถข้อ๕ ให้นักวิชาการขนส่งเป็นผู้กระทำการแทนในส่วนที่เกี่ยวข้องกับการมอบหมายอำนาจหน้าที่ในข้อ ๔ (๑) ข้อ ๔(๒) (ฉ) (ช) (ซ) (ฌ)ข้อ๖ ให้หัวหน้าฝ่ายทะเบียนรถเป็นผู้กระทำการแทนในส่วนที่เกี่ยวกับ(๑)การดำเนินการทางทะเบียนและภาษีรถดังนี้(ก)การจดทะเบียน(ข)การเปลี่ยนประเภทรถ(ค)การเสียภาษีประจำปี(ง)การโอนรถ(จ)การย้ายรถ(ฉ)การแก้ไขรายการทางทะเบียน(ช)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ซ)การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบก พ.ศ. ๒๕๒๒(ฌ)การแจ้งไม่เสียภาษี ตามมาตรา ๘๙ แห่งพระราชบัญญัติการขนส่งทางบก พ.ศ. ๒๕๒๒(ญ)การดำเนินการเกี่ยวกับการขอรับแผ่นป้ายทะเบียนรถหรือเครื่องหมายแสดงการเสียภาษีแทนที่สูญหายถูกทำลาย หรือชำรุดในสาระสำคัญ(ฎ)การดำเนินการเกี่ยวกับการขอหนังสือแสดงการจดทะเบียนรถกรณีรายการเต็มกรณีสูญหายหรือชำรุด(ฏ)การตรวจสอบข้อมูลทะเบียนรถ(ฐ)การแจ้งใช้รถที่แจ้งไม่เสียภาษี ตามมาตรา ๘๙ แห่งพระราชบัญญัติการขนส่งทางบก พ.ศ.๒๕๒๒(๒)การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒(๓)การอนุญาตให้ผู้ได้รับใบอนุญาตประกอบการขนส่งใช้รถที่ทำการซ่อมแซม ปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพรถที่ได้รับอนุญาตแล้วตามมาตรา ๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒ข้อ๗ ให้หัวหน้าฝ่ายตรวจสภาพรถเป็นผู้กระทำการแทนในส่วนที่เกี่ยวข้องกับการมอบหมายอำนาจหน้าที่ในข้อ ๖ (๑) (ช)ข้อ ๖ (๒) และ (๓)ข้อ๘ ให้เจ้าพนักงานขนส่งชำนาญงานฝ่ายทะเบียนรถ เป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ๖ (๑) (ค) (ง) (จ) (ฉ) (ช) (ซ) (ฌ) (ญ) และ (ฐ)ข้อ๙ ให้หัวหน้าฝ่ายใบอนุญาตขับรถเป็นผู้กระทำการแทนในส่วนที่เกี่ยวกับ(๑)การดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(ก)การออกใบอนุญาต(ข)การต่อใบอนุญาต(ค)การเปลี่ยนประเภทใบอนุญาต(ง)การเปลี่ยนชนิดใบอนุญาต(จ)การออกใบแทนใบอนุญาต(ฉ)การแก้ไขรายการใบอนุญาต(ช)การสั่งพักใช้ใบอนุญาต(ซ)การเพิกถอนใบอนุญาตข้อ๑๐ ให้เจ้าพนักงานขนส่งชำนาญงาน ฝ่ายใบอนุญาตขับรถ เป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ๙ (๑) (ข) (ค) (ง) (จ) และ (ฉ)ข้อ๑๑ ให้หัวหน้าสำนักงานขนส่งจังหวัดชลบุรีสาขาอำเภอบางละมุง หัวหน้าสำนักงานขนส่งจังหวัดชลบุรี สาขาอำเภอศรีราชาและหัวหน้าสำนักงานขนส่งจังหวัดชลบุรี สาขาอำเภอหนองใหญ่ เป็นผู้กระทำการแทน(ในเขตพื้นที่รับผิดชอบ) ในส่วนที่เกี่ยวกับการมอบหมายอำนาจหน้าที่ในข้อ ๔ (๒) การประกอบการขนส่งส่วนบุคคล (ก) (ข) (ค) (ง) (จ)(ฉ) (ช) (ซ) (ฌ) (๓) (ข) ข้อ ๔ (๓) (ข) ข้อ ๖ (๑) (ค) (ง) (จ) (ฉ) (ช) (ซ)(ฌ) (ญ) (ฎ) (ฏ) (ฐ) (๒) (๓) และข้อ ๙ (๑)ข้อ๑๒ ให้เจ้าพนักงานขนส่งชำนาญงานสำนักงานขนส่งจังหวัดชลบุรี สาขาอำเภอบางละมุง เจ้าพนักงานขนส่งชำนาญงานสำนักงานขนส่งจังหวัดชลบุรี สาขาอำเภอศรีราชา และเจ้าพนักงานขนส่งชำนาญงานสำนักงานขนส่งจังหวัดชลบุรี สาขาอำเภอหนองใหญ่ เป็นผู้กระทำการแทน(ในเขตพื้นที่รับผิดชอบ) ในส่วนที่เกี่ยวกับการมอบหมายอำนาจหน้าที่ในข้อ ๔ (๒) การประกอบการขนส่งส่วนบุคคล(ฉ) (ช) (ซ) (ฌ) ข้อ ๖ (๑) (ค) (ง) (จ) (ฉ) (ช) (ซ) (ฌ) (ญ) (ฎ) (ฐ) และข้อ ๙ (๑)(ข) (ง) (จ) และ (ฉ)ประกาศ ณ วันที่ ๔พฤษภาคม พ.ศ. ๒๕๖๐สุพิชัย เต็งประเสริฐนักวิชาการขนส่งชำนาญการพิเศษรักษาราชการแทนขนส่งจังหวัดชลบุรีนายทะเบียนประจำจังหวัดชลบุรีภวรรณตรี/จัดทำ๒๔ กรกฎาคม๒๕๖๐ชวัลพร/ตรวจ๒๔ สิงหาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๘๒ ง/หน้า ๖๒/๑๗ กรกฎาคม ๒๕๖๐